Et tyveri hos Lagersalg i Hjørring udviklede sig. En kvindelig tyv blev stoppet på vejen ud af butikken, men kvinden bed i bogstaveligste forstand fra sig, hvilket en kvindelig ekspedient fik at mærke.

 

Torsdag endte et tyveri i Hjørring som et røveri. Det skriver P4 Nordjylland. En kvindelig tyv blev opdaget på vejen ud af butikken Lagersalg i Hjørring. Hun blev fanget af personalet, men bed i bogstaveligste forstand fra sig. En ekspedient blev nemlig bidt af tyven. Biddet gør at hun i stedet sigtes for røveri. Den 28-årige røver er kendt af politiet i forvejen. Hun fremstilles i grundlovsforhør fredag formiddag.